
Informācija par AS „Latvenergo” 2014.gada rādītāju prognozi [footnoteRef:1] [1:  Deklasificēšanas pamatojums: EM 09.03.2026. vēstule Nr.7-12/2026/1417N
] 


Kapitālsabiedrības darbības rezultāti un rezultatīvie rādītāji*
	A
	Kapitālsabiedrības darbības mērķis
	Nodrošināt kvalitatīvu, drošu un videi draudzīgu enerģijas ģenerāciju un piegādi savu klientu vajadzību apmierināšanai, veicinot koncerna ilgtermiņa vērtības palielināšanu un ilgtspējīgu izaugsmi.



	Nr. p/k
	Sagaidāmais darbības rezultāts/ rādītāji
	2012.gada izpilde
	2013.gada provizoriskā izpilde
	2014.gada plāns 

	 
	1
	2
	3
	4

	
	Baltijas tirgus pozīcija, enerģijas avotu diversifikācija un līdzsvarota tīklu attīstība
	x
	x
	x

	 
	Rādītāji
	x
	x
	x

	1.
	Turpināt klientu skaita palielināšanu, stiprinot tirgus pozīcijas Baltijā, sasniedzot stabilu tirgus daļu**
	n/a***
	ir
	ir

	2.
	Veikt ar tirgus atvēršanos saistītās aktivitātes, saglabājot vadošo mājsaimniecību tirgus daļu Latvijā 
	n/a
	ir
	ir

	3.
	Pabeigt klientu apkalpošanas un norēķinu sistēmas ieviešanu Baltijā 
	n/a
	n/a
	ir

	4.
	Veicināt modernu elektronisko klientu apkalpošanas pakalpojumu izmantošanu Baltijā 
	n/a
	n/a
	ir

	5.
	Piesaistīt finansējumu kapitālieguldījumu projektu realizācijai 
	ir
	ir
	ir

	6.
	Nodrošināt Latvenergo koncerna pārvaldes un organizatoriskās struktūras izmaiņas saistībā ar pārvades aktīvu, obligātā iepirkuma un iespējamo citu darbības un pārvaldības procesu izmaiņām 
	n/a
	n/a
	ir

	7.
	Nodrošināt „Kurzemes loka” 1.posma veiksmīgu pabeigšanu paredzētajā budžetā, kvalitātē un termiņā 
	ir
	ir
	ir

	8.
	Veikt aktivitātes, lai nodrošinātu AS „Sadales tīkls” pakalpojumu kvalitātes  un atdeves rādītāju uzlabošanos 
	n/a
	n/a
	ir

	9.
	Vienota sadales elektrotīklu attīstības plāna realizācija 
	n/a
	n/a
	ir

	10.
	Veikt Daugavas HES rekonstrukcijas programmas vadību, nodrošinot uzdevumu izpildi paredzētajā budžetā, kvalitātē un termiņos 
	ir
	ir
	ir

	11.
	Jaunu elektroenerģijas un siltuma ražošanas projektu izpēte, izvērtējums un realizācija 
	ir
	ir
	ir

	12.
	Pilnveidot korporatīvo pārvaldību, veicinot  sadarbību un komunikāciju ar ieinteresētām pusēm un pārraudzības institūcijām 
	n/a
	ir
	ir

	13.
	Pilnveidot darbinieku e-prasmes,  lai paaugstinātu darba produktivitāti un darbinieku iesaisti iekšējā komunikācijā 
	n/a
	n/a
	ir

	14.
	Veicināt izcilību koncerna operatīvajā darbībā, nepārtraukti pilnveidojot darbības procesus, efektivitāti un attīstot starpfunkciju sadarbību 
	ir
	ir
	ir


	* šeit un turpmāk – rādītāji par Latvenergo koncernu kopumā
	** mērķa izpilde tiks vērtēta divu gadu periodā
	*** norādītajā laika periodā mērķis nav definēts


Kapitālsabiedrības darbību raksturojošie rādītāji
tūkst. latu
	Nr. p/k
	Rādītāji
	2012.gada izpilde
	2013.gada provizoriskā izpilde
	2014.gada plāns 

	
	1
	2
	3
	4

	1.
	No valsts budžeta saņemtās subsīdijas un dotācijas
	-
	-
	20 567

	 
	 
	
	
	

	2.
	Bilances radītāji (uz gada beigām)
	x
	x
	x

	2.1.
	Aktīvi kopā
	2 472 290
	2 504 506
	2 569 763

	2.2.
	Pašu kapitāls
	1 410 510
	1 392 106
	1 413 859

	 
	tai skaitā
	 x
	 x
	 x

	2.3.
	pamatkapitāls (akciju kapitāls)
	904 605
	905 219
	905 479

	 
	tai skaitā
	x
	 x
	 x

	2.4.
	valsts kapitāls
	904 605
	905 219
	905 479

	2.5.
	Nauda
	170 425
	163 247
	198 367

	 
	 
	
	
	

	3.
	PZA radītāji
	x
	x
	x

	3.1.
	Ieņēmumi
	754 977
	780 201
	829 227

	 
	tai skaitā
	x
	x
	x

	3.2.
	Apgrozījums
	751 038
	769 106
	826 210

	3.3.
	Pārējie ieņēmumi
	3 939
	11 095
	3 017

	
	
	
	
	

	3.4.
	Izmaksas*
	583 194
	616 139
	648 984

	 
	tai skaitā
	x
	x
	x

	3.5.
	Personāla izmaksas
	64 152
	67 505
	69 729

	 
	 
	
	
	

	3.6.
	EBITDA
	171 783
	164 061
	180 244

	3.7.
	Neto peļņa/ zaudējumi
	35 741
	10 142
	30 020

	 
	 
	 
	 
	 

	4.
	Finanšu rādītāji (%)
	x
	x
	x

	4.1.
	Pašu kapitāla atdeve (ROE)
	2,5%
	0,7%
	2,1%

	4.2.
	Aktīvu atdeve (ROA)
	1,5%
	0,4%
	1,2%

	4.3.
	EBITDA rentabilitāte (EBITDA/ apgrozījums)
	22,9%
	21,3%
	21,8%

	4.4.
	Pašu kapitāls/ Aktīvi
	57,1%
	55,6%
	55,0%

	 
	 
	
	
	

	5.
	Valsts budžetā veiktās iemaksas (kopā)
	118 022
	93 462
	84 631

	 
	tai skaitā
	x
	x
	x

	5.1.
	Dividendes (latos)
	39 900
	28 547
	9 128

	5.1.a
	Dividendes (% no iepriekšējā gada peļņas)
	90%
	90%
	90%

	5.2.
	Uzņēmumu ienākuma nodoklis (latos)
	15 843
	10 282
	10 282

	5.3.
	Pievienotās vērtības nodoklis (latos)****
	43 688
	41 401
	41 401

	5.4.
	Nekustamā īpašuma nodoklis (latos)
	776
	725
	725

	5.5.
	Valsts sociālās apdrošināšanas iemaksas (darba devēja daļa) (latos)
	17 070
	12 030
	12 030

	5.6.
	Subsidētās elektroenerģijas nodoklis
	-
	-
	10 588

	5.7.
	citi nodokļi un nodevas (latos)
	745
	477
	477

	 
	 
	
	
	

	6.
	Citi rādītāji
	x
	x
	x

	6.1.
	Darbinieku skaits 
	4 457
	4 566
	4 567

	6.2.
	Valsts budžetā veiktās iemaksas/ Valsts kapitāls (decimāldaļskaitlis)
	0,13
	0,10
	0,09

	6.3.
	Valsts budžetā veiktās iemaksas/ Piešķirtās subsīdijas un dotācijas (decimāldaļskaitlis)
	-
	-
	4,11

	
	* izmaksas līdz  EBITDA (pirms nolietojuma, nodokļiem un finanšu izmaksām)



Informācija par kapitālieguldījumiem 

Latvenergo koncerna 2014.gada kapitālieguldījumu budžets ir plānots 152,9 milj. latu apmērā. Kapitālieguldījumu budžets darbības virzienu sadalījumā ir šāds: 
tūkst. latu
	Nr. p/k
	Kapitālieguldījumu virziens/ projekts 
	2012.gada fakts
	2013.gada prognoze
	2014.gada plāns 
	2014./
2013., latos
	2014./
2013., %

	 
	1
	2
	3
	4
	5
	6

	1.
	Ražošana
	85 728
	29 293
	31 666
	2 373
	8,1

	
	tai skaitā
	x
	x
	x
	x
	x

	1.1.
	TEC-2 rekonstrukcijas II kārta
	65 471
	19 667
	7 796
	-11 871
	-60,4

	1.2.
	Pārējie kapitālieguldījumi
	20 257
	9 626
	23 870
	14 244
	148,0

	
	
	
	
	
	
	

	2.
	Pārvade
	23 468
	50 003
	25 837
	-24 166
	-48,3

	
	tai skaitā
	x
	x
	x
	x
	x

	2.1.
	330kV Kurzemes loka izbūve
	16 134
	36 591
	6 614
	-29 977
	-81,9

	2.2.
	Pārējie kapitālieguldījumi
	7 334
	13 412
	19 223
	5 811
	43,3

	
	
	
	
	
	
	

	3.
	Sadale
	58 445
	65 909
	78 888
	12 979
	19,7

	
	tai skaitā
	x
	x
	x
	x
	x

	3.1.
	PM objekti
	15 990
	19 313
	17 177
	-2 136
	-11,1

	3.2.
	Pārējie kapitālieguldījumi
	42 455
	46 596
	61 711
	15 115
	32,4

	
	
	
	
	
	
	

	4.
	Informācijas tehnoloģijas un telekomunikācijas 
	6 009
	7 921
	10 017
	2 096
	26,5

	5.
	Liepājas enerģija
	9 344
	8 046
	1 270
	-6 776
	-84,2

	6.
	Pārējie kapitālieguldījumi
	1 667
	3 460
	4 936
	1 476
	42,7

	7.
	Ieguldījums pamatkapitālā
	1 062
	614
	260
	-354
	-57,7

	
	Kopā:
	185 723
	165 246
	152 874
	-12 372
	-7,5




Lielākās kapitālieguldījumu izmaiņas, salīdzinot ar 2013.gada prognozēto izpildi, veido mazākā apjomā plānotie ieguldījumi projektā „330kV Kurzemes loka izbūve”               (-30 milj. latu) un „TEC-2 rekonstrukcijas II kārta (-11,9 milj. latu), kā arī par 6,8 milj. latu mazāki SIA „Liepājas enerģija” kapitālieguldījumi, kas skaidrojami ar projekta „Biomasas katlu mājas projekts TEC” pabeigšanu 2013.gadā. Lielāki kapitālieguldījumi plānoti sadales sistēmas aktīvos, kopumā 13,0 milj. latu, t.sk. investīcijas viedajos skaitītājos – 8,4 milj. latu. 

[image: ]
[bookmark: _Toc372622063]attēls. Latvenergo koncerna kapitālieguldījumi darbības virzienu sadalījumā 
2012.-2014.gadā, milj. latu 

Informācija par galvenajiem projektiem
Rīgas TEC-2 II energobloka būvniecība
Projekta mērķis ir nodrošināt stabilu un drošu siltumenerģijas piegādi Rīgas pilsētai, nomainīt novecojušās stacijas iekārtas pret jaunām, būtiski efektīvākām, kā arī nodrošināt noteiktās vides prasības. Projekta ietvaros pilnībā tiek aizstātas vecās morāli un fiziski novecojušās TEC-2 iekārtas ar jaunu gāzes turbīnas kombinētā cikla energobloku. Jaunais energobloks ir nodots ekspluatācijā 2013.gadā, bet 2014.- 2015.gadā tiks veikta TEC-2 pašpatēriņa sistēmas pārbūve, ugunsdzēsības sistēmas rekonstrukcija, siltumtīklu cirkulācijas un piebarošanas sistēmu rekonstrukcija un vienotas vadības sistēmas izbūve. 

TEC-2 avārijas kurināmā saimniecības un skursteņa rekonstrukcija
Projekta mērķis ir nomainīt TEC-2 rezerves kurināmo no mazuta uz dīzeļdegvielu, pārbūvējot esošo mazuta saimniecību dīzeļdegvielas uzglabāšanai, tādējādi samazinot ekspluatācijas un remonta izmaksas. 

TEC-2 pašpatēriņa katla PK-1 rekonstrukcija un PK-2 uzstādīšana
TEC-2 avārijas kurināmā saimniecības rekonstrukcijas rezultātā avārijas kurināmais mazuts tiks nomainīts pret dīzeļdegvielu. Lai ūdenssildāmos katlus varētu kurināt ar dīzeļdegvielu, tās iesmidzināšanai nepieciešams piesātināts tvaiks ar spiedienu līdz 8bar. TEC-2 neviens no šobrīd uzstādītajiem pašpatēriņa katliem nav paredzēts darbam ar dīzeļdegvielu, kas nozīmē, ka dabasgāzes piegādes pārtraukuma gadījumā stacijas ūdenssildāmie katli nebūs spējīgi darboties, t.i. TEC-2 nespēs nodrošināt siltumapgādi avārijas režīmā. Lai TEC-2 spētu nodrošināt iekšējos un ārējos patērētājus ar siltumenerģiju dabasgāzes pārtraukuma gadījumā un nodrošinātu efektīvu katla darbu pie zemām slodzēm, nepieciešams veikt pašpatēriņa katla PK-1 rekonstrukciju. 

TEC-1 ūdenssildāmā katla ŪK-1 atjaunošanas remonts
Ūdens sildīšanas katlam kopš tā ekspluatācijas uzsākšanas 2005.gadā nav veikts atjaunošanas remonts. Lai varētu droši turpināt katla ekspluatāciju, jānosaka katla sildvirsmu tehniskais stāvoklis, jāpārbauda palīgiekārtu mezglu stāvoklis, kā arī jānomaina nodilušās detaļas atbilstoši normatīvo aktu prasībām. 

Ķeguma HES-2 rekonstrukcija
Projekta mērķis ir nodrošināt efektīvu, drošu, ilgstošu un konkurētspējīgu Ķeguma HES-2 darbību kopējā enerģētikas sistēmā un elektroenerģijas tirgū. Hidroagregātu rekonstrukcija novērsīs avāriju iespējamību, tās rezultātā par aptuveni 12 MW palielināsies hidroagregātu elektriskā jauda, palielināsies pieejamā rezerves jauda un samazināsies uzturēšanas remontu izmaksas. Projekts uzsākts 2011.gadā, projektu plānots pabeigt 2017.gadā. 2014.gadā ir plānots veikt iekārtu projektēšanu, turbīnas modeļa pārbaudes, uzsākt iekārtu ražošanu un izgatavošanu. 

Pļaviņu HES hidroagregātu AN1 un AN3 rekonstrukcija, bloku transformatoru TN1 un TN2 nomaiņa un 330 kV pārslēguma punkta pārcelšana uz atzīmi 52m
Projekts uzsākts 2011.gadā. Hidroagregātu rekonstrukcija novērsīs avāriju iespējamību, tās rezultātā par aptuveni 15 MW palielināsies Pļaviņu HES hidroagregātu elektriskā jauda, kā arī samazināsies uzturēšanas remontu izmaksas. Bloku transformatoru TN1 un TN2 nomaiņa nepieciešama, ņemot vērā to nominālās jaudas nepietiekamību pēc hidroagregātu rekonstrukcijas un slikto tehnisko stāvokli. 2014.gadā ir plānots veikt iekārtu projektēšanu, turbīnas modeļa pārbaudes, uzsākt iekārtu ražošanu un izgatavošanu. Projektu plānots pabeigt 2017.gadā. 

Rīgas HES dambja augšbjefa nogāzes atjaunošana
Projekts Rīgas HES aizsprostu drošības un stabilitātes uzlabošanai uzsākts 2005.gadā, pamatojoties uz 1997.gadā Somijas kompānijas IVO speciālistu izpētes atzinumu par nogāzes dzelzsbetona stiprinājuma plātņu kritisko stāvokli. Projekta mērķis ir nodrošināt Rīgas HES dambja augšbjefa nogāžu nostiprinājuma konstrukciju noturību ūdens un ledus iedarbības ietekmē, samazināt filtrācijas caur dambja konstrukciju atslodzes vietās, kā arī uzlabot nogāžu stiprinājuma betona konstrukcijas. 2014.gadā ir plānots veikt Rīgas HES labā krasta nogāžu atjaunošanu kopumā 3 km garumā.

Ķeguma HES aizvaru Nr.6 un Nr.7 nomaiņa
Aizvari ir ekspluatācijā vairāk kā 70 gadus, to metāla konstrukciju faktiskais kalpošanas laiks ir lielāks kā standartā DIN 19704 noteiktais, bet aizvaru mehānismu faktiskais kalpošanas laiks ir pārsniegts vairāk kā divas reizes. Aizvarus Nr.6 un Nr.7 nevar uzskatīt par drošiem ekspluatācijā, jo nevar izslēgt kādu svarīgu elementu neparedzētu bojājumu izcelšanos, kā rezultātā var tikt bloķēta aizvara darbība. Līdz ar to nepieciešama esošo 80 m plato vārstuļaizvaru Nr.6 un Nr.7 nomaiņa ar īsāka laiduma aizvariem, kuru balstu asis sakrīt ar tilta balstu asīm. Projektu plānots pabeigt 2017.gadā. 2014.gadā ir plānots veikt aizvaru projektēšanas darbus, aizvaru izgatavošanu un sagatavošanās darbus aizvara Nr.6 nomaiņai, t.i. aizvaru remonta sienas izbūvi.

[bookmark: _Toc332699469][bookmark: _Toc340662643]Rīgas HES hidroagregāta Nr.3 atjaunošanas remonts
Projekta mērķis ir nodrošināt drošu hidroagregāta turpmāku darbību, veicot tā pamatmezglu atjaunošanas remontu atbilstoši LEK 002 „Energoietaišu tehniskā ekspluatācija” un LEK 084 „Hidroagregātu ekspluatācijas noteikumi” prasībām, vienlaicīgi paaugstinot energosistēmas drošību, nepieļaujot hidroagregāta un tā galveno mezglu nolietošanos līdz galējai robežai, kas būtu par iemeslu pārtraukt tālāku hidroagregāta ekspluatāciju vai arī būtu iemesls neplānotiem hidroagregāta darbības pārtraukumiem. Iepriekšējais hidroagregāta Nr.3 atjaunošanas remonts veikts 2006.gadā. Projektu plānots īstenot 2014.gadā. 

330 kV Kurzemes loka izbūve (bez Rīgas loka)
Kurzemes loks ir daļa no starptautiskā energoinfrastruktūras attīstības projekta NordBalt - 02, kura īstenošanas ietvaros paredzēta Latvijas/Lietuvas-Zviedrijas starpsavienojuma izbūve, lai uzlabotu visas Baltijas energoapgādes drošumu. Īstenojot šo projektu, tiks izveidots stiprs un drošs tranzīta koridors tranzīta elektroenerģijas pārvadīšanai, tādējādi veicinot elektroenerģijas tirdzniecības paplašināšanos un Baltijas pārvades tīkla integrāciju kopējā Eiropas elektropārvades tīklā. Tāpat Kurzemes loka projekta izbūves rezultātā tiks nodrošināta vēja potenciāla optimāla izmantošana Latvijas rietumdaļā un elektroenerģijas jaudu pieejamība, attīstoties tautsaimniecībai Kurzemes reģionā. Projektu plānots īstenot līdz 2018.gadam, 2014.gadā plānots pabeigt 330kV un 110kV līnijas posma Grobiņa – Ventspils izbūvi, veikt iekārtu pārbaudes darbus Ventspils un Grobiņas apakšstacijās (projekta 1.posms), kā arī uzsākt projektēšanu Dundagas un Kandavas apakšstaciju rekonstrukcijai (2.posms). 

Elektrolīnijas un transformatoru punkti
Kapitālieguldījumu projektu elektrolīniju, transformatoru punktu atjaunošanai un rekonstrukcijai plānotais apjoms 2014.gadā ir 40,6 milj. latu. Projektu īstenošanas prioritāte ir noteikta saskaņā ar AS „Sadales tīkls” rīkojumu par vienotu kritēriju un principu ieviešanu līniju objektu atlasīšanai un iekļaušanai kapitālieguldījumu budžetā.

	Projekti
	2012.gada fakts
	2013.gada prognoze
	2014.gada plāns 
	2014./
2013.
	2014./
2013.

	
	km
	km
	km
	km
	%

	Vidsprieguma līnijas
	361
	446
	389
	-57
	-12,8

	Zemsprieguma līnijas
	841
	975
	935
	-40
	-4,1

	Transformatoru punkti
	378
	482
	386
	-96
	-19,9




Par pieslēgumu maksu izbūvējamās 110/10kV apakšstacijas
Lai nodrošinātu jauno pieslēgumu pieprasījumu īstenošanu, sadarbībā ar AS „Augstsprieguma tīkls” plānots palielināt esošo 110/6-20kV apakšstaciju transformatoru jaudas un uzsākt jaunu apakšstaciju izbūvi. Lielākie kapitālieguldījumi 2014.gadā plānoti apakšstacijas „Skanste” izbūvei, kā arī transformatoru maiņām apakšstacijās „Priedaine” un „Cēsis”. 

Viedie elektroenerģijas skaitītāji
No 2015.gada AS „Sadales tīkls” jāveic liela apjoma elektroenerģijas skaitītāju pārverifikācija – objektos uzstādīto skaitītāju nomaiņa pret jauniem, tādēļ nepieciešams uzsākt viedo skaitītāju ieviešanu, lai  atbalstītu elektroenerģijas tirgus veiksmīgu ieviešanu Latvijā, nodrošinātu klientus ar detalizētu un aktuālu informāciju par elektroenerģijas patēriņu un veicinātu energoefektivitātes pasākumus, samazinātu nepieciešamību veikt kontrolapgaitas un nodrošinātu iespēju efektīvāk īstenot zudumu kontroli un bilances aprēķinus, kā arī saņemt operatīvu informāciju par sprieguma atslēgumiem, kas ļaus ātrāk atjaunot klienta elektroapgādi un novērst zaudējumus, kas rodas gan klientam, gan sadales tīklam dēļ nenodotās elektroenerģijas. 

Baltijas tirdzniecības norēķinu sistēmas ieviešana
Projekta mērķis ir nodrošināt pilnvērtīgu un viendabīgu klientu apkalpošanu un norēķinu veikšanu Baltijā pēc elektroenerģijas tirgus deregulācijas mājsaimniecību segmentā. Projekts uzsākts 2012.gadā, tā kopējās izmaksas prognozētas 5,0 milj. latu apmērā, t.sk. 2014.gadā – 2,4 milj. latu. 2014.gadā projekta ietvaros plānota norēķinu sistēmas Oracle CC&B ieviešana klientiem, klientu portāla izmaiņas atbilstoši norēķinu sistēmas maiņai, kā arī Oracle tehnoloģisko licenču un papildu serveru iegāde. Projektu plānots pabeigt 2014.gadā.

Viedo tīklu datu pārraides nodrošinājums AS „Sadales tīkls” objektos
Projekta mērķis ir nodrošināt AS „Sadales tīkls” (ST) viedo skaitītāju uzskaites datu pārraidi no datu koncentratoriem uz centralizētu sistēmu, kā arī dažādu operatīvo mērījumu datu (sensoru dati) pārraidi uz ST operatīvajām sistēmām (uzraudzības sistēmas, SCADA, ĢIS). Projekta īstenošana ietver nepieciešamo iekārtu iegādi un uzstādīšanu. 

Operatīvās dispečervadības sistēmas izveidošana
Projekta mērķis ir nodrošināt dispečervadības sistēmas SCADA darbību atbilstoši AS „Augstsprieguma tīkls” un AS „Sadales tīkls” operatīvo dispečeru dienestu attīstības plāniem, kā arī palielināt elektronisko sakaru kapacitāti pamattīklā un optimizēt telekomunikāciju tīklu resursus, lai samazinātu administrēšanas izdevumus, kur viens telekomunikāciju tīkls nodrošina pakalpojumus dažādiem IT risinājumiem. Projekts uzsākts 2010.gadā, 2014.gadā tiks turpināta operatīvās dispečervadības tīkla pieslēguma izveidošana un RA/GDA (releju aizsardzība, garendiferenciālā aizsardzība) pārslēgšana.

Ēkas (Dārzciema ielā 86, Rīgā) pārbūve AS „Augstsprieguma tīkls” dispečeru centra vajadzībām 
Pamatojoties uz Sabiedrisko pakalpojumu regulēšanas komisijas 2013.gada 30.janvāra lēmumu par AS „Augstsprieguma tīkls” (AST) kā pārvades sistēmas operatora sertifikāciju, AST divu gadu laikā no AS „Latvijas elektriskie tīkli” ir jāpārņem tīklu uzturēšanas funkcijas, kas nozīmē arī aptuveni 400 AS „Latvijas elektriskie tīkli” darbinieku pārņemšanu. AST kopējā telpu platība pēc rekonstrukcijas orientējoši būtu 2 630 m². Biroja telpas un dispečera zāli plānots izveidot esošajā ēkā Dārzciema ielā 86, Rīgā, rekonstruējot dienesta viesnīcu un administratīvā korpusa divstāvu daļu, uzbūvējot virs tās 3.stāvu, kā arī izbūvējot jaunu ēkas daļu iekšpagalmā dispečeru centra telpām. 


Kapitālsabiedrības saistību kopsavilkums  
tūkst. latu
	Nr. p/k
	Saistības apraksts 
	Bilance uz 31.12.2012.
	Provizoriskā bilance uz 31.12.2013.
	2014.gada plānotā atmaksa
	2015.gada plānotā atmaksa
	2016.gada plānotā atmaksa
	Turpmākajos gados līdz saistības pilnīgai atmaksai

	
	1
	2
	3
	4
	5
	6
	7

	1.
	Banku aizdevumi 
	580 004
	588 326
	93 277
	159 102
	70 248
	265 699

	2.
	Obligācijas 
	14 034 
	73 655
	-
	-
	-
	73 655

	
	Kopā 
	594 038
	661 981
	93 277
	159 102
	70 248
	339 354

	
	
	
	
	
	
	
	

	A
	Samaksātie procenti (kopā par visām saistībām)
	11 487
	8 808
	10 617
	10 175
	9 218
	34 549




Informācija par plānoto subsīdiju
	
	Subsīdijas/ dotācijas 
	Plānots 2014.gadā, latos
	Subsīdijas vai dotācijas saņemšanas mērķis un pamatojošais dokuments (likums, Ministru kabineta noteikumi, sadarbības līguma Nr. u.tml.)

	
	1
	2
	3

	
	Subsīdija 
	20 567 199
	Ierobežot elektroenerģijas kopējās cenas pieaugumu/ Elektroenerģijas tirgus likums.



	
	Sagaidāmais rezultāts 
	2014.gada plāns 

	
	1
	2

	
	Elektroenerģijas lietotājiem kompensēta starpība starp reālo elektroenerģijas obligātā iepirkuma komponenti un 2013.gada līmeni – 1,89 sant./kWh
	-




Par veidlapas aizpildīšanu atbildīgais kapitālsabiedrības darbinieks
	Vārds, Uzvārds
	Aldis Lipšāns

	Ieņemamais amats
	Finanšu analītiķis

	Tālrunis
	67728707

	e-pasts
	Aldis.Lipsans@latvenergo.lv

	Vārds, Uzvārds
	Ilze Strautiņa 

	Ieņemamais amats
	Finanšu analītiķis

	Tālrunis
	67728762

	e-pasts
	Ilze.Strautina@latvenergo.lv 

